Държавен вестник, бр. 17, 2024 г., стр. 191

БРОЙ  17	
Д Ъ Р Ж А В Е Н  В Е С Т Н И К 	
СТР.  191  
4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА 
Клиничната пътека включва дейности и услуги от обхвата на медицинската специалност 
"Физикална и рехабилитационна медицина", осъществявана на трето ниво на компетентност, 
съгласно медицински стандарт "Физикална и рехабилитационна медицина. 
4а. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И 
ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА 
БОЛНИЧНА ПОМОЩ 
Лечебното заведение за болнична помощ може да осигури чрез договор, вменените като 
задължителни звена, медицинска апаратура и оборудване, и с друго лечебно заведение за 
извънболнична или болнична помощ, разположено на територията му и имащо договор с НЗОК. 
 
Задължително звено/медицинска апаратура 
1. Клиника/отделение по физикална и рехабилитационна медицина – трето ниво на 
компетентност 
2. Отделение/клиника по ортопедия и травматология – най-малко II ниво на компетентност 
3. Отделение/клиника по неврохирургия – най-малко II ниво на компетентност 
4. Отделение/клиника по кардиология и/или вътрешни болести 
5. Клинична лаборатория 
6. Отделение по Образна диагностика от второ ниво на компетентност /осигуряващо КТ/МРТ/ 
 
1a) ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ 
ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА 
ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ  
Лечебното заведение за болнична помощ може да осигури дейността на съответното 
задължително звено чрез договор с друго лечебно заведение на територията на населеното място, 
което отговаря на изискванията за апаратура, оборудване и специалисти за тази КП и има договор с 
НЗОК. 
 
Задължително звено/медицинска апаратура 
1.Микробиологична лаборатория – допуска се договор на територията на областта 
 
  
4б. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА. 
Необходими специалисти за лечение на пациенти на възраст над 18 години: 
-най-малко трима лекари, от които най-малко двама с придобита специалност по физикална и 
рехабилитационна медицина. 
 
Необходими специалисти за лечение на пациенти на възраст под 18 години:  
- най-малко трима лекари, от които най-малко двама с придобита специалност по физикална и 
рехабилитационна медицина. 
 
5I. ИНДИКАЦИИ ЗА ХОСПИТАЛИЗАЦИЯ  
 
Дейностите и услугите се осъществяват и се планират за изпълнение в зависимост от 
развитието, тежестта и остротата на съответното заболяване и определения диагностично-
лечебен план.  
5а. ИНДИКАЦИИ ЗА ХОСПИТАЛИЗАЦИЯ. 
1.1. Физикална терапия и рехабилитация на пациенти с: 
1.1.1. Тежки травми на опорно-двигателния апарат - нараняване или комбинация от 
наранявания, които са животозастрашаващи и/или могат да променят живота поради възможността 
да завършат с дългосрочна инвалидност, при следните условия: 
        - до 1 месец (при медицински противопоказания до 3 месеца) от проведено болнично 
лечение за новооткрито или усложнено основно заболяване, посочени в блок „Кодове на болести по 
МКБ-10" на клиничната пътека (удостоверява се с приложена в ИЗ епикриза);  
      - определена потребност от физикална терапия и рехабилитация от специалистите по 
профила на основното заболяване, провели болничното лечение; 
1.1.1.1. Наличие на: 
 - изразен функционален дефицит поради намален обем на движение на големите стави и 
наличие на контрактури; 
 - затруднена локомоция, ограничени ДЕЖ и автономност; 
 - развитие на следтравмени усложнения (рефлексна симпатикусова дистрофия и др.); 
 - изразен неврологичен дефицит - изразени парези/парализи в долните крайници;